ddrg/super_eurlex huggingface dataset:
Euroopa Liidu Teataja L 262 , 14/10/2003 Lk 0010 - 0010



Komisjoni määrus (EÜ) nr 1793/2003, 13. oktoober 2003, millega kehtestatakse Portugali viinamarjakasvatusvööndist C I a pärit Vinho Verde mpv-kvaliteetveinide minimaalne naturaalne alkoholisisaldus mahuprotsentides veiniaastateks 2003/2004 ja 2004/2005 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 806/2003, [2] eriti selle artiklit 58, ning arvestades järgmist: (1) Määruse (EÜ) nr 1493/1999 IV lisa E osa punktis 3 sätestatakse mpv-kvaliteetveinide minimaalne naturaalne alkoholisisaldus 8,5 mahu% vööndis C I a. (2) Erandina sellest piirmäärast kehtestatakse komisjoni määrusega (EÜ) nr 2358/2000 [3] Portugali viinamarjakasvatusvööndist C I a pärit mpv-kvaliteetveinide minimaalne naturaalne alkoholisisaldus 7,5 mahu%. Määrus (EÜ) nr 2358/2000 kaotab veiniaasta 2002/2003 lõpul kehtivuse. (3) Kuna Portugali viinamarjakasvatusvööndi C I a traditsioonilist viinamarjakasvatust ja viinamarjade valikut käsitlevad eritingimused ei võimalda Vinho Verde mpv-kvaliteetveinil saavutada minimaalset naturaalset alkoholisisaldust 8,5 mahu%, tuleks sellele veinile kehtestada uus erand veiniaastateks 2003/2004 ja 2004/2005. (4) Käesoleva määrusega ettenähtud meede on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Erandina määruse (EÜ) nr 1493/1999 VI lisa E osa punktis 3 sätestatud piirmääradest alkoholisisaldusele mahuprotsentides võib veiniaastateks 2003/2004 ja 2004/2005 Portugali viinamarjakasvatusvööndist C I a pärit Vinho Verde mpv-kvaliteetveinide naturaalne alkoholisisaldus olla alla 8,5 mahu%, kuid mitte alla 8 mahu%. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. oktoober 2003 Komisjoni nimel komisjoni liige Franz Fischler [1] EÜT L 179, 14.7.1999, lk 1. [2] ELT L 122, 16.5.2003, lk 1. [3] EÜT L 272, 25.10.2000, lk 16. --------------------------------------------------
Komisjoni määrus (EÜ) nr 1822/2003,

16. oktoober 2003,

millega muudetakse määrust (EÜ) nr 2760/98 piiriülese koostöö programmi rakendamise kohta Phare programmi raames

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 18. detsembri 1989. aasta määrust (EMÜ) nr 3906/89 teatavatele Kesk- ja Ida-Euroopa riikidele antava majandusabi kohta, [1] viimati muudetud määrusega (EÜ) nr 807/2003, [2] eriti selle artiklit 8,

ning arvestades järgmist:

(1) 12. ja 13. detsembril 2002 toimunud Euroopa Ülemkogu Kopenhaageni istungjärgul lõpetati liitumisläbirääkimised Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungariga ning määrati liitumise kuupäevaks 1. mai 2004. Seepärast tuleks nende liituvate riikide piirid jätta välja Phare piiriülese koostöö programmi rakendamisalasse kuuluvate piiride loetelust.

(2) Euroopa Ülemkogu Kopenhaageni istungjärgul võeti Bulgaaria ja Rumeenia osas vastu arengukavad, et toetada nende kahe kandidaatriigi püüdlusi saavutada oma eesmärk ja ühineda Euroopa Liiduga aastal 2007.

(3) Komisjoni 1. juuli 2003. aasta teatises uue naabruskonna meetmega seotud ettevalmistuste kohta [3] tehakse ettepanek viia aastatel 2004–2006 ellu uue naabruskonna programmid, mis hõlmavad laienenud liidu välispiire. Sellest tulenevalt peaks programmi rakendamisalasse kuuluvate piiride loetelusse lisama Rumeenia ja Bulgaaria piirid naaberriikidega, kes ei ole kandidaatriigid.

(4) Komisjoni määrusega (EÜ) nr 2760/98, [4] viimati muudetud määrusega (EÜ) nr 1596/2002, [5] nähakse ette Phare piiriülese koostöö programmi laiendamine teiste ühenduse abiprogrammide alusel toetust saavate naaberriikide piiridele; asjakohane on laiendada Phare piiriülese koostöö programmi nii, et see hõlmaks ka Bulgaaria ja Türgi vahelist piiri.

(5) Seepärast tuleks määrust (EÜ) nr 2760/98 vastavalt muuta.

(6) Käesoleva määrusega ettenähtud meetmed on kooskõlas teatavate Kesk- ja Ida-Euroopa riikide majanduse ümberkorraldamise komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2760/98 artikli 2 lõige 1 asendatakse järgmisega:

"1. Käesolevat määrust kohaldatakse järgmiste riikide vaheliste piiride suhtes:

a) Rumeenia ja Ungari, Rumeenia ja Bulgaaria, Rumeenia ja Ukraina, Rumeenia ja Moldova, Rumeenia ja Serbia ja Montenegro;

b) Bulgaaria ja Kreeka, Bulgaaria ja Rumeenia, Bulgaaria ja Türgi, Bulgaaria ja endine Jugoslaavia Makedoonia Vabariik, Bulgaaria ja Serbia ja Montenegro."

Artikkel 2

Käesolev määrus jõustub 1. jaanuaril 2004.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 16. oktoober 2003

Komisjoni nimel

komisjoni liige

Günter Verheugen

[1] EÜT L 375, 23.12.1989, lk 11.

[2] ELT L 122, 16.5.2003, lk 36.

[3] KOM(2003) 393 lõplik.

[4] EÜT L 345, 19.12.1998, lk 49.

[5] EÜT L 240, 7.9.2002, lk 33.

--------------------------------------------------
Euroopa Liidu Teataja L 268 , 18/10/2003 Lk 0060 - 0060



Komisjoni määrus (EÜ) nr 1842/2003, 17. oktoober 2003, millega kehtestatakse kokkuostu, ladustamist ja müüki hõlmavate sekkumismeetmete rahastamiskulude arvutamisel kasutatavad intressimäärad EPATFi tagatisrahastu jaoks 2004. aruandeaastaks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 2. augusti 1978. aasta määrust (EMÜ) nr 1883/78, millega kehtestatakse üldeeskirjad sekkumise finantseerimiseks Põllumajanduse Arendus- ja Tagatisfondi tagatisrahastust, [1] viimati muudetud määrusega (EMÜ) nr 1259/96, [2] eriti selle artikli 5 esimest lõiku, ning arvestades järgmist: (1) Komisjoni 12. veebruari 1988. aasta määruse (EMÜ) nr 411/88 (kokkuostu, ladustamist ja müüki hõlmavate sekkumismeetmete rahastamiskulude arvutamisel kasutatava meetodi ja intressimäära kohta, [3] viimati muudetud määrusega (EÜ) nr 2623/1999 [4]) artiklis 3 sätestatakse, et sekkumismeetmete rahastamiskulude arvutamisel kasutatav ühtne intressimäär vastab kolme kuu ja 12 kuu EURIBORI intressimääradele vastavalt ühe kolmandiku ja kahe kolmandiku suuruse paranduskoefitsiendiga. (2) Komisjon määrab selle määra kindlaks enne EPATFi tagatisrahastu iga aruandeaasta algust sellele eelnenud kuue kuu jooksul registreeritud intressimäärade põhjal. (3) Määruse (EMÜ) nr 411/88 artikli 4 lõikes 1 sätestatakse, et kui liikmesriigi tasutud intressikulude määr on kuue kuu jooksul madalam kui ühenduses fikseeritud ühtne intressimäär, fikseeritakse kõnealuse riigi jaoks eriintressimäär. Kui liikmesriigid ei ole enne aruandeaasta lõppu oma intressimäärasid edastanud, määratakse kasutatav määr kindlaks kõnealuse määruse lisas osutatud intressi viitemäärade põhjal. (4) Käesoleva määrusega ettenähtud meetmed on kooskõlas EPATFi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 EPATFi tagatisrahastu 2004. aruandeaasta kulude puhul on: 1. määruse (EMÜ) nr 411/88 artiklis 3 nimetatud intressimäär 2,3 %; 2. määruse (EMÜ) nr 411/88 artiklis 4 nimetatud eriintressimäär 2,2 %. Artikkel 2 Käesolev määrus jõustub Euroopa Liidu Teatajas avaldamise päeval. Seda kohaldatakse alates 1. oktoobrist 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. oktoober 2003 Komisjoni nimel komisjoni liige Franz Fischler [1] EÜT L 216, 5.8.1978, lk 1. [2] EÜT L 163, 2.7.1996, lk 10. [3] EÜT L 40, 13.2.1988, lk 25. [4] EÜT L 318, 11.12.1999, lk 14. --------------------------------------------------
Euroopa Liidu Teataja L 268 , 18/10/2003 Lk 0061 - 0062



Komisjoni määrus (EÜ) nr 1843/2003, 17. oktoober 2003, põllumajandustoodete kokkuostmisel kohaldatavate tarbimisväärtuse vähenemist kajastavate protsendimäärade kehtestamise kohta 2004. majandusaastaks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 2. augusti 1978. aasta määrust (EMÜ) nr 1883/78, millega kehtestatakse üldeeskirjad sekkumiste finantseerimiseks Euroopa Põllumajanduse Arendus- ja Tagatisfondi tagatisrahastust, [1] viimati muudetud määrusega (EMÜ) nr 1259/96, [2] eriti selle artikli 8 lõike 1 teist lauset, ning arvestades järgmist: (1) Määruse (EMÜ) nr 1883/78 artikli 8 kohaselt peab riiklikesse sekkumisladudesse ladustatavate põllumajandustoodete kokkuostmisel nende tarbimisväärtus vähenema. Väärtuse vähenemist kajastav protsendimäär ei tohi ületada iga kõnealuse toote ostuhinna ja prognoositava müügihinna vahet. (2) Määruse (EMÜ) nr 1883/78 artikli 8 lõike 3 kohaselt võib komisjon piirata kokkuostu ajal tarbimisväärtuse vähenemist osa väärtuse vähenemist kajastava protsendimääraga, mis ei tohi siiski jääda alla 70 % kogu tarbimisväärtuse vähenemisest. 2004. aastaks tuleks teatavate toodete puhul kehtestada koefitsiendid, mida sekkumisametid kohaldavad igal kuul nende toodete kokkuostuväärtuse suhtes, nii et ametid saaksid määrata kindlaks kulumisummad. (3) Käesoleva määrusega ettenähtud meetmed on kooskõlas EAGGFi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Lisas loetletud toodete puhul, mille sekkumisametid on riikliku sekkumise eesmärgil ladustanud või üle võtnud 1. oktoobrist 2003 kuni 30. septembrini 2004, vähendavad ametiasutused nende väärtust nii, et see kataks asjaomaste toodete ostuhinna ja prognoositava müügihinna vahe. 2. Kulumisummade kindlaksmääramiseks kohaldavad sekkumisametid igal kuul ostetud toodete suhtes lisas sätestatud koefitsiente. 3. Sel viisil kindlaks määratud kulutuste summad teatatakse komisjonile määrusega (EÜ) nr 296/96 [3] kehtestatud deklaratsioonide teel. Artikkel 2 Käesolev määrus jõustub Euroopa Liidu Teatajas avaldamise päeval. Seda kohaldatakse alates 1. oktoobrist 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. oktoober 2003 Komisjoni nimel komisjoni liige Franz Fischler [1] EÜT L 216, 5.8.1978, lk 1. [2] EÜT L 163, 2.7.1996, lk 10. [3] EÜT L 39, 17.2.1996, lk 5. -------------------------------------------------- LISA Igal kuul ostuväärtuste suhtes kohaldatavad vähenduskoefitsiendid Tooted | Koefitsiendid | Küpsetamiseks sobiv kõva nisu | — | Oder | — | Rukis | 0,20 | Mais | 0,10 | Sorgo | 0,10 | Koorimata riis | 0,40 | Alkohol | 0,65 | Või | 0,45 | Lõssipulber | 0,20 | Veise veerandrümbad | 0,25 | Kondita veiseliha | 0,25 | --------------------------------------------------
Komisjoni määrus (EÜ) nr 1991/2003,

12. november 2003,

millega 24. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, [1] mida on viimati muudetud komisjoni määrusega (EÜ) nr 1724/2003, [2] eriti selle artikli 7 lõike 1 esimest taanet,

ning arvestades järgmist:

(1) Määruse (EÜ) nr 881/2002 I lisas on toodud nende isikute, rühmituste ja üksuste loetelu, kelle rahalised vahendid ja majandusressursid külmutatakse nimetatud määruse alusel.

(2) 3. novembril 2003 otsustas ÜRO Julgeolekunõukogu sanktsioonide komitee muuta nende isikute, rühmituste ja üksuste loetelu, kelle suhtes kohaldatakse rahaliste vahendite ja majandusressursside külmutamist. Seepärast tuleks I lisa vastavalt muuta.

(3) Käesolevas määruses sätestatud meetmete tõhususe tagamiseks peab käesolev määrus viivitamata jõustuma,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 881/2002 I lisa muudetakse vastavalt käesoleva määruse lisale.

Artikkel 2

Käesolev määrus jõustub Euroopa Liidu Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 12. november 2003

Komisjoni nimel

komisjoni liige

Christopher Patten

[1] EÜT L 139, 29.5.2002, lk 9.

[2] ELT L 247, 30.9.2003, lk 18.

--------------------------------------------------

LISA

Määruse (EÜ) nr 881/2002 I lisa muudetakse järgmiselt.

1. Pealkirja

"Füüsilised isikud"

alla lisatakse järgmine kanne:

"Ibrahim DAWOOD (teiste nimedega a) Ebrahim Dawood; b) Sheikh Dawood Hassan). Sünniaeg: 1955. Sünnikoht: Ratnagiri, India. Riikkondsus: India. Passi nr: A-333602, välja antud Indias, Bombays 6. aprillil 1985."

2. Pealkirja

"Juriidilised isikud, rühmitused ja üksused"

all asendatakse kanne

"Al Taqwa Trade, Property and Industry Company Limited (endise nimega Al Taqwa Trade, Property and Industry) (endise nimega Al Taqwa Trade, Property and Industry Establishment) (endise nimega Himmat Establishment), c/o Asat Trust Reg., Altenbach 8, FL-9490 Vaduz, Liechtenstein"

järgmisega:

"WALDENBERG AG (teiste nimedega: a) Al Taqwa Trade, Property and Industry; b) Al Taqwa Trade, Property and Industry Company Limited; c) Al Taqwa Trade, Property and Industry Establishment; d) Himmat Establishment). Aadress: a) Asat Trust Reg., Altenbach 8, FL-9490 Vaduz, Liechtenstein; b) Via Posero, 2, 22060 Campione d'Italia, Itaalia."

--------------------------------------------------
Euroopa Liidu Teataja L 295 , 13/11/2003 Lk 0043 - 0044



Nõukogu määrus (EÜ) nr 1985/2003, 10. november 2003, millega muudetakse määrust (EÜ) nr 427/2003 üleminekuaja tootepõhise kaitsemehhanismi kohta seoses Hiina Rahvavabariigist pärineva impordiga EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133, võttes arvesse komisjoni ettepanekut ning arvestades järgmist: (1) Määrusega (EÜ) nr 427/2003 [1] nähakse ette teatavate Hiina Rahvavabariigist pärinevate toodete koguselised kvoodid. (2) Komisjoni määrusega (EÜ) nr 1351/2003 [2] kehtestati teatavate Hiina Rahvavabariigist pärinevate toodete suhtes 2004. aastal kohaldatavate koguseliste kvootide esimese osa haldamise kord. (3) Seoses Euroopa Ühenduse laienemisega 1. mail 2004 on asjakohane suurendada kvoote GATT 1994 XXVIII artikli ja selle artikli tõlgendamise käsitusleppe alusel. (4) Seetõttu on asjakohane määruse (EÜ) nr 427/2003 I lisa muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 427/2003 I lisa asendatakse käesoleva määruse lisas oleva tekstiga. Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. november 2003 Nõukogu nimel eesistuja A. Marzano [1] ELT L 65, 8.3.2003, lk 1. [2] ELT L 192, 31.7.2003, lk 8. -------------------------------------------------- LISA " I LISA Hiinast pärinevate tööstustoodete (muude kui tekstiiltoodete) kvootide järkjärgulise kaotamise ajakava Toote kirjeldus | HS/CN-kood | Jaanuar–detsember 2003 | Jaanuar–aprill 2004 | Mai–detsember 2004 | 2005 | Jalatsid | ex640299 | 47480959 | 18201035 | 58538970 | Tühistamine | 640351640359 | 3712459 | 1423109 | 3183457 | Tühistamine | ex640391ex640399 | 14698530 | 5634436 | 13992904 | Tühistamine | ex640411 | 22106953 | 8474332 | 18901998 | Tühistamine | 64041910 | 38683955 | 14828849 | 33502413 | Tühistamine | Portselanist laua- ja kööginõud | 691110 | 73139 | 28036 | 67905 | Tühistamine | Keraamilised (v.a portselanist) laua- ja kööginõud | 691200 | 55334 | 21212 | 58124 | Tühistamine | " --------------------------------------------------
Euroopa Liidu Teataja L 290 , 08/11/2003 Lk 0035 - 0035



Komisjoni määrus (EÜ) nr 1966/2003, 7. november 2003, millega muudetakse määrust (EÜ) nr 834/95 teatavate kaupade klassifitseerimise kohta koondnomenklatuuris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 1789/2003 [2], eriti selle artikli 9 lõiget 1, ning arvestades järgmist: (1) Komisjoni 12. aprilli 1995. aasta määruses (EÜ) nr 834/95 [3] teatavate kaupade klassifitseerimise kohta koondnomenklatuuris sätestatakse meetmed, mis käsitlevad silmkoekangast valmistoote klassifitseerimist koondnomenklatuuris. (2) Kohtuotsuses liidetud kohtuasjade C-260/00–C-263/00 [4] kohta, mis käsitlevad põlvekaitsmete ja muude sidemete klassifitseerimist, määratles Euroopa Kohus kriteeriumid üldotstarbega tavaliste sidemete eristamiseks kindlat raviotstarvet täitma kavandatud sidemetest, mis edaspidi klassifitseeritakse koondnomenklatuuri rubriiki 9021. (3) Et tagada määrusele (EMÜ) nr 2658/87 lisatud koondnomenklatuuri ühtne kohaldamine, tuleb täpsustada määruse (EÜ) nr 834/95 lisas märgitud kauba klassifitseerimise põhjused selgitamaks, miks klassifitseeritud toode on põlvekaitsme tavaline variant. (4) Käesolevas määruses ettenähtud meetmed on kooskõlas tolliseadustiku komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 834/95 lisa 3. veergu (põhjendused) lisatakse järgmine lõik. "Rubriigi 9021 toote klassifitseerimine ortopeedilise seadmena on välistatud, sest ühendusi ei saa kohaldada patsiendi konkreetsele puudele. Pealegi puudub tootel suur täpsusaste. Järelikult on toode üldiseks kasutamiseks mõeldud tavaline tugi ega oma konkreetset raviotstarvet. Toote paigaldamisel jalasäärele kahe takjapaela abil ei ole mingit konkreetset raviotstarvet, sest takjapaelad hoiavad põlvekaitset vaid paigal." Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. november 2003 Komisjoni nimel komisjoni liige Frederik Bolkestein [1] EÜT L 256, 7.9.1987, lk 1. [2] ELT L 281, 30.10.2003, lk 1. [3] EÜT L 84, 14.4.1995, lk 1. [4] Euroopa Kohtu otsus 7. novembril 2002 liidetud kohtuasjades C-260/00–C-263/00, Lohmann GmbH & Co. KG ja Medi Bayreuth Weihermüller & Voigtmann GmbH & Co. KG Oberfinanzdirektion Koblenz'i vastu (EKL-s veel avaldamata). --------------------------------------------------
Euroopa Liidu Teataja L 296 , 14/11/2003 Lk 0017 - 0017



Komisjoni määrus (EÜ) nr 2000/2003, 13. november 2003, millega määratakse kindlaks mittetraditsiooniliste ettevõtjate poolt tariifikvootide raames taotletavate imporditavate banaanikoguste suhtes kohaldatavad vähendamise protsendimäärad 2004. aastaks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. veebruari 1993. aasta määrust (EÜ) nr 404/93 banaanituru ühise korralduse kohta, [1] võttes arvesse komisjoni 7. mai 2001. aasta määrust (EÜ) nr 896/2001, milles sätestatakse nõukogu määruse (EMÜ) nr 404/93 üksikasjalikud rakenduseeskirjad seoses banaanide ühendusse importimise korraga, [2] eriti selle artikli 9 lõiget 2, ning arvestades järgmist: (1) Liikmesriikide vastavalt määruse (EÜ) nr 896/2001 artikli 9 lõikele 1 antud teadetes märgitakse, et taotletav eralduste summa on 4961407,000 tonni kõikide mittetraditsiooniliste A/B-ettevõtjate puhul ja 399759,000 tonni kõikide mittetraditsiooniliste C-ettevõtjate puhul. (2) Seetõttu tuleks kinnitada mittetraditsioonilistele ettevõtjatele A/B- ja C-tariifikvootide alusel 2004. aastaks eralduste kindlaksmääramisel kohaldatavad protsendimäärad. (3) Tuleks märkida, et käesoleva määruse sätted võetakse vastu, ilma et need piiraksid seejärel liidu laienemisega seoses võetud meetmete kohaldamist. (4) Et ettevõtjatel oleks piisavalt aega litsentsitaotluste esitamiseks 2004. aasta esimeses kvartalis, peab käesolev määrus jõustuma viivitamata. ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 404/93 artiklis 18 sätestatud A/B- ja C-tariifikvootide puhul vastavad igale mittetraditsioonilisele ettevõtjale antavad eraldused 2004. aastal vastavalt määruse (EÜ) nr 896/2001 artikli 9 lõikele 2 järgmistele protsendimääradele taotletavatest eraldustest: a) iga mittetraditsioonilise A/B-ettevõtja puhul: 9,09036 %, b) iga mittetraditsioonilise C-ettevõtja puhul: 20,63789 %. Artikkel 2 Käesolev määrus jõustub 14. novembril 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. november 2003 Komisjoni nimel põllumajanduse peadirektor J. M. Silva Rodríguez [1] EÜT L 47, 25.2.1993, lk 1. Määrust on viimati muudetud määrusega (EÜ) nr 2587/2001 (EÜT L 345, 29.12.2001, lk 13). [2] EÜT L 126, 8.5.2001, lk 6. Määrust on viimati muudetud määrusega (EÜ) nr 1439/2003 (ELT L 204, 13.8.2003, lk 30). --------------------------------------------------
Euroopa Liidu Teataja L 302 , 20/11/2003 Lk 0006 - 0006



Komisjoni määrus (EÜ) nr 2035/2003, 19. november 2003, millega muudetakse määrust (EÜ) nr 296/96, liikmesriikide edastatavate andmete ja Euroopa Põllumajanduse Arendus- ja Tagatisfondi (EAGGF) tagatisrahastust rahastatavate kulude igakuise kirjendamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1258/1999 ühise põllumajanduspoliitika rahastamise kohta, [1] eriti selle artikli 5 lõiget 3 ja artikli 7 lõiget 5, ning arvestades järgmist: (1) Nõukogu 25. juuni 2002. aasta määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) [2] artiklis 181 ja artikli 41 lõikes 2 sätestatakse alates 2004. majandusaastast ühenduse kulude liigitamine nende kasutusotstarbe kohaselt. Kulude sellisel viisil liigitamise eesmärk on muuta eelarve liigenduse peatükke vähem üksikasjalikuks. (2) Selleks, et Euroopa Põllumajanduse Arendus- ja Tagatisfondi (EAGGF) tagatisrahastu rahastatavates kirjendatud kuludes säiliks senine teabe ja läbipaistvuse tase, tuleks liikmesriikide poolt igal kuul määruse (EÜ) nr 296/96 [3] (viimati muudetud määrusega (EÜ) nr 1997/2002 [4]) artikli 3 lõike 3 kohaselt edastatav finantsteave liigitada eelarveartiklite ja -punktide kaupa. (3) Seepärast tuleks määrust (EÜ) nr 296/96 muuta. (4) Käesoleva määrusega ettenähtud meetmed on kooskõlas EAGGFi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 296/96 artikli 3 lõike 4 esimene lõik asendatakse järgmisega: "Lõikes 3 osutatud teates liigendatakse kulud Euroopa ühenduste eelarve liigenduse eelarveartiklite kaupa ning põllumajanduskulude auditi peatüki puhul täiendavalt eelarvepunktide kaupa; kalanduspeatüki puhul esitatakse kulud siiski peatüki tasandil." Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Seda kohaldatakse alates 1. detsembrist 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. november 2003 Komisjoni nimel komisjoni liige Franz Fischler [1] EÜT L 160, 26.6.1999, lk 103. [2] EÜT L 248, 16.9.2002, lk 1. [3] EÜT L 39, 17.2.1996, lk 5. [4] EÜT L 308, 9.11.2002, lk 9. --------------------------------------------------